Германски јазици

:*Не е исто со [[германски јазик]].*

**Германски јазици** — јазична група, дел од семејството на индоевропски јазици. Германските јазици се зборуваат од над 500 милиони луѓе. Германските јазици се зборуваат во Западна, Северна и Централна Европа, како и во Америка и Океанија.

Во групата на западногермански јазици спаѓаат трите најзборувани германски јазици: англиски со околу 360–400 милиони говорници; германски, со над 100 милиони говорници; и холандски, со 24 милиони говорници. Други западногермански јазици се африканс, настанат од холандскиот кој го зборуваат Африканерите во Јужна Африка, со над 7.1 милиони говорници; долногерманскиот, кој се смета за засебна група на нестандардизирани дијалекти, со околу 4.35–7.15 милиони говорници и околу 6.7–10 милиони луѓе кои можат да го разберат (околу 2.2 милиони во Германија (2016) и 2.15 милиони во Холандија (2003)); јидиш, зборуван од околу 13 милиони Евреи пред Втората светска војна во Европа, а денес со околу 1.5 милиони говорници; шкотски, со 1.5 милиони говорници; лимбуршки со приближно 1.3 милиони говорници долж холандско–белгиско–германската граница; и фризискиот со околу 500,000 говорници во Холандија и Германија.

Најголеми северногермански јазици се шведскиот, данскиот и норвешкиот, кои се делумно меѓусебно разбирливи и заедно имаат околу 20 милиони говорници во нордиските земји и дополнително уште пет милиони говорници како втор јазик; во Средниот век овие јазици биле под силно влијание на среднодолногерманскиот јазик, кој спаѓа во групата на западногермански јазици, и според различни проценки околу 30–60% од нивниот вокабулар има долногерманско потекло. Други јазици во оваа група се фарскиот, исландскиот и елфдалскиот, кои се поконзервативни и без значајно влијание од долногерманскиот, имаат посложена граматика и ограничена меѓусебна разбирливост со другите северногермански јазици.

Во групата на источногермански јазици спаѓаат готскиот, бургундскиот и вандалскиот јазик, од кои сите се изумрени. Последен изумрел кримско-готскиот јазик, кој бил зборуван до крајот на 18ти век во некои изолирани подрачја на Крим.

## Германски јазици

* **[[Источногермански јазици]]**
** готски јазик †
* **[[Западни германски јазици]]**
** старогорногермански јазик †
*** германски јазик
**** апски јазик
** стародолногермански јазик †
*** долносаксонски јазик
** староанглиски јазик †
*** англиски јазик
*** шкотски германски јазик
** холандски јазик
*** африканс
** фризиски јазик
** фламански јазик
* **[[Северногермански јазици]]** (Скандинавски јазици)
** старонордиски јазик †
*** дански јазик
*** фарски јазик
*** исландски јазик
*** норвешки јазик
*** шведски јазик

**Симбол**:

† - мртви јазици, вештачки зачувани во црквата или познати на науката по текстови.

## Класификација

## Статус

Англискиот е службен јазик во Белиз, Канада, Фолклендски Острови, Нов Зеланд, Јужна Африка, Филипини, Порторико, Гуам и поранешните колонии на Британија во Азија, Африка и Океанија. Де факто јазикот е службен во САД, Велика Британија и Австралија.

Германскиот е службен во Германија, Австрија, Швајцарија и Лихтенштајн. Иако Германија имала колонии, јазикот  не станал доминантен во тие области, како што е примерот во Намибија. Германскиот има одреден степен на официјализирање во Луксембург, Белгија, Италија, Полска и Данска.

Третиот најголем германски јазик е холандскиот. Тој е службен во Холандија, Аруба, Белгија, Курасао, Свети Мартин и Суринам. Шведскиот е службен во Шведска и Финска. Останатите германски јазици се официјални само во своите матични држави.

## Наводи
* There are conflicting opinions on the classification of Lombardic. It has also been classified as close to Old Saxon.
* *Late* Middle Ages refers to the post-Black Death period. Especially for the language situation in Norway this event was important.
* From Early Northern Middle English. McClure gives Northumbrian Old English. In the *Oxford Companion to the English Language* (p.&nbsp;894) the 'sources' of Scots are described as "the Old English of the Kingdom of Bernicia" and "the Scandinavian-influenced English of immigrants from Northern and Midland England in the 12-13c [...]." The historical stages 'Early—Middle—Modern Scots' are used, for example, in the "Concise Scots Dictionary" and "A Dictionary of the Older Scottish Tongue".
* The speakers of Norn were assimilated to speak the Modern Scots varieties.
* The Gutnish language today is practically a dialect of Swedish.
* Mainland Old Norwegian existed along a dialect continuum between West and East Old Norse.

Германски јазици